Kia Carens

Kia Carens on Kia Motorsin vuosina 1999–2019 valmistama keskikokoinen tila-automalli.

 Kia Carens RS (1999–2006) 

Ensimmäisen sukupolven Carens esiteltiin vuonna 1999. Ulkonäköä nykyaikaistettiin  vuonna 2002 uusilla etu- ja takavaloilla, puskureilla ja etusäleiköllä. Taiwanissa mallin nimeksi tuli tällöin Kia Euro Carens, lisäksi Etelä-Koreassa dieselmallia alettiin myydä Kia X-Trek -nimisenä. 
vasen|pienoiskuva|Ensimmäisen sukupolven facelift-malli. 

 Kia Carens UN (2006–2013) 

Toisen sukupolven Carens esiteltiin Madridin autonäyttelyssä toukokuussa 2006. Pohjois-Amerikassa ja Australiassa sitä myytiin nimellä Kia Rondo, Taiwanissa mallin nimenä oli edelleen Kia Euro Carens.

Vuoden 2007 Euro NCAP -kolaritestistä Carens sai tulokseksi neljä tähteä viidestä.

Vuonna 2010 Carens sai uudenmallisen etusäleikön. Yhdysvalloissa mallin myynti lopetettiin, sillä se kävi huonosti kaupaksi.
vasen|pienoiskuva|Toisen sukupolven facelift-malli. 

 Kia Carens RP (2012–2019) 

Kolmannen sukupolven Carens esiteltiin Pariisin autonäyttelyssä syksyllä 2012. Rondo-nimellä mallia myytiin enää ainoastaan Kanadan markkinoilla.

Vuoden 2013 Euro NCAP -kolaritestistä Carens sai tulokseksi täydet viisi tähteä.
vasen|pienoiskuva|Kolmannen sukupolven facelift-malli.
Pariisin autonäyttelyssä syksyllä 2016 esiteltiin kasvojenkohotuksen kokenut Carens. Uudistuksia olivat uudet etu- ja takapuskurit sekä etusäleikkö. 

 Lähteet 

 Aiheesta muualla 

Carens
Luokka:M-segmentin autot
Luokka:1990-luvun autot
Luokka:2000-vuosikymmenen autot
Luokka:2010-luvun autot